
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 742 


28 Αυγούστου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση διατάξεων του Οργανισμού του Ταμείου 

Αρωγής Υπαλλήλων της Βουλής» . 

Σύσταση Επιτροπής . 

Διάρθρωση και αρμοδιάτητες των Τμημάτων που συ- 
στάθηκαν στη Δ22-Δ/νση Μισθολογίου του Γ.Λ. 
Κράτους για την εκκαθάριση, έλεγχο και εντολή 
πληρωμής των αποδοχών των υπαλλήλων του 
Υπουργείου οικονομικών, μέσω Τραπεζών ή άλλων 

Πιστωτικών Ιδρυμάτων. 

Τροποποίηση απόφασης «Συγκρότηση του Διοικητικού 
Συμβουλίου του Εθνικού Κέντρου Πιστοποίησης 
Δομών Συνεχιζόμενης Επαγγελματικής Κατάρτι¬ 
σης» . 

Αδεια προσθήκης νέων τμημάτων στο ΤΕΛ «ΚΕΜΕ» 

της Κυριάκου Παρθενόπης. 

Οριοθέτηση ζώνης Α αδόμητης στον αρχαιολογικό 
χώρο των Μετεώρων . 6 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3984 (1) 

Τροποποίηση διατάξεων του Οργανισμού του Ταμείου 
Αρωγής Υπαλλήλων της Βουλής». 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Το άρθρο 92 του Υπηρεσιακού Κανονισμού της Βου¬ 
λής (μέρος β' - προσωπικό), 

2. Τις διατάξεις του Οργανισμού του Ταμείου Αρωγής 
Υπαλλήλων της Βουλής και ιδίως το άρθρο 4 παρ. 3 αυτού. 

3. Την απόφαση του προέδρου της Βουλής με αριθμό 
1430/1041/28.4.80, «περί τροποποιήσεως και αναμορ- 
φώσεως του καταστατικού του Ταμείου Αρωγής του μονί¬ 
μου προσωπικού της Βουλής» (ΦΕΚ 435 Β' 5.5.80), 

4. Την απόφαση του Προέδρου της Βουλής με αριθμό 
860/803/23.2,87 «περί τροποποιήσεως διατάξεων του 
Οργανισμού του Ταμείου Αρωγής Υπαλλήλων της Βου¬ 
λής» (ΦΕΚ 138 Β' 23.3.87), 

5. Την απόφαση της έκτακτης Γενικής Συνέλευσης των 
μετόχων του Τ.Α.Υ.Β. της 29.6.1995, που λήφθηκε με 


πλειοψηφία μεγαλύτερη της απαιτούμενης από το άρθρο 
4 παρ. 3 του Οργανισμού του Τ.Α.Υ.Β. των 4/5 των μετό¬ 
χων του Ταμείου, ήτοι από 548 μετόχους επί συνόλου 
581. 

1 θ. Την από 29.6.1995 πρόταση της ίδιας πλειοψηφίας 

2 των μετόχων του Τ.Α.Υ.Β., στην οποία προσαρτάται ονο¬ 
μαστική κατάσταση με τις υπογραφές 548 μετόχων, απο¬ 
φασίζουμε: 

Τροποποιούμε τον μέχρι τώρα ισχύοντα Οργανισμό του 
Ταμείου Αρωγής Υπαλλήλων της Βουλής (ΦΕΚ 435 Β' 
5.5.1980 και ΦΕΚ 138 Β' 23.3.1987) ως εξής: 

«Τροποποίηση Οργανισμού 
Ταμείου Αρωγής Υπαλλήλων της Βουλής» 

Άρθρο πρώτο 

1. Στις παραγράφους 2 και 3 του άρθρου 5 του ισχΰο- 
ντος Οργανισμού όπου αναφέρεται ποοοστό «4%» αντικα¬ 
θίσταται με το ποσοστό «5%». 

2. Η παράγραφος 5 του άρθρου 5 του ισχύοντος Οργανι¬ 
σμού αναδιατυπώνεται ως εξής: 

.«5. Επιχορήγησις εκ μέρους του προέδρου της Βου¬ 
λής από τον Προϋπολογισμόν της Βουλής κατ’ έτος, του¬ 
λάχιστον Ιση με το διπλάσιον, με τας εις βάρος των μετό¬ 
χων διενεργουμένας κρατήσεις επί των τακτικών αποδο¬ 
χών αυτών. Ο Πρόεδρος της Βουλής μπορεί με απόφασή 
του να προκαταβάλλει την επιχορήγησή του επομένου 
έτους και από τα τυχόν αδιάθετα του εκτελουμένου προϋ¬ 
πολογισμού». 

3. Στο τέλος της παραγράφου 3 του άρθρου 7 του ισχύ- 
οντος Οργανισμού αντί της τελείας τίθεται κόμμα και προ¬ 
στίθενται οι λέξεις «προσηυξημένη κατά το 1/2». 

4. Στην παράγραφο 1 του άρθρου 8 του ισχύοντος Ορ¬ 
γανισμού το ποσοστό «4,5%» αντικαθίσταται με το ποσο¬ 
στό «5,5%». Η δε ισχύς της παραγράφου 2 του άρθρου 8 
του ισχύοντος Οργανισμού παρατείνεται για ένα έτος από 
της δημοοιεύσεως στην Εφημερίδα της Κυβερνήσεως της 
τροποποίησης αυτής. 

5. Στις παραγράφους 1 και 2 του άρθρου 14 του ισχύο- 
ντος Οργανσμού αντικαθίστανται οι λέξεις «τριών μηνών» 
δια των λέξεων «έξι μηνών». 

Άρθρο δεύτερο 

Η ισχύς των παρουσών τροποποιήσεων αρχίζει από της 
δημοσιεύσεως της εγκριτικής αποφάσεως του Προέδρου 
τη Βουλής στην Εφημερίδα της Κυβερνήσεως». 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 11 Αύγουστου 1995 

Ο ΠΡΟΕΔΡΟΙ ΤΉΣ ΒΟΥΛΗ! 

ΑΠΟΣΤΟΛΟΣ ΧΡ. ΚΑΚΑΑ ΜΑΝΗΣ 

-♦- 

Αριθ. ΥΠ 113 (2) 

Σύσταση Επιτροπής. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο 10 παρ. 3 του Ν, 1558/1985 «Κυβέρνηση 
και Κυβερνητικά Όργανα» {ΦΕΚ Α' 137). 

2. Ότι από τις διατάξεις της απόφασης αυτής δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

Άρθρο 1 

Συνιστάται επιτροπή η οποία αποτελείται από τους: 

Υπουργό Μακεδονίας - Θράκης Κωνσταντίνο Τριαρίδη 
ως Πρόεδρο 

Υπουργό Πολιτισμού Αθανάσιο Μικρούτσικο 

Υπουργού Τουρισμού Νικόλαο Σηφουνάκη 

Υφυπουργό Εθνικής Άμυνας Εμμανουήλ Μπεντενιώτη 
και 

Υφυπουργό Εξωτερικών Γρηγόριο Νιώτη 

Αρθρο 2 

Αντικείμενο της Επιτροπής είναι η διεξαγωγή διαπραγ¬ 
ματεύσεων με την Ιερή Κοινότητα των Ιερών Μονών και τις 
Ιερές Μονές του Αγίου Όρους για τη μεταφορά, τους 
όρους ασφάλειας και τους λοιπούς όρους μεταφοράς των 
θησαυρών και κειμηλίων του Αγίου Όρους στη Θεσσαλο¬ 
νίκη για τις ανάγκες των εκδηλώσεων «Πολιτιστική Πρω¬ 
τεύουσα της Ευρώπης - Θεσσαλονίκη 1997». 

Άρθρο 3 

Τη γραμματειακή υποστήριξη στην Επιτροπή όταν συνε¬ 
δριάζει στη Θεσσαλονίκη παρέχουν υπάλληλοι του πολιτι¬ 
κού γραφείου του Υπουργού Μακεδονίας - Θράκης και 
όταν συνεδριάζει στην Αθήνα υπάλληλοι του πολιτικού 
γραφείου του Υπουργού Πολιτισμού. 

Άρθρο 4 

Στα μέλη της Επιτροπής και στα πρόσωπα της γραμμα¬ 
τειακής υποστήριξης δεν καταβάλλεται οποιαδήποτε 
αμοιβή ή αποζημίωση. 

. Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 11 Αυγούστου 1995 

ο ΠΡΟΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΛΡΕΟΥ 


Αριθ. 2051867/6579/0004 (3) 

Διάρθρωση και αρμοδιότητες των Τμημάτων που συστά- 
θηκαν στη Δ22-Δ/νση Μισθολογίου του Γ.Λ. Κράτους 
για την εκκαθάριση, έλεγχο και εντολή πληρωμής των 
αποδοχών των υπαλλήλων του Υπουργείου οικονομι¬ 
κών, μέσω Τραπεζών ή άλλων Πιστωτικών Ιδρυμά¬ 
των. 

Οί ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 2 του άρθ. 1 του Ν. 2303/95 «Πληρωμή 
αποδοχών δημοσίων υπαλλήλων μέσω τραπεζικού συστή¬ 
ματος και άλλες διατάξεις» (Α’ 80). 

β) Του άρθ. 27 του Ν. 2081/92 «Ρύθμιση του θεσμού 
των Επιμελητηρίων κ.λπ.» (Α' 154). 

γ) Της παρ. 7 του άρθ. 21 του Ν. 2085/92 «Ρύθμιση θε¬ 
μάτων οργάνωσης, λειτουργίας και προσωπικού της Δημό¬ 
σιας Διοίκησης και άλλες διατάξεις» (Α' 170). 

δ) Του Π.Δ. 284/88 «Οργανισμός Υπουργείου Οικονο¬ 
μικών» (Α’ 128), όπως τροποποιήθηκε με το Π.Δ. 79/90 
(Α’ 37). 4 

2. Το γεγονός ότι από τις διατάξεις της απόφασης αυτής 
δεν προκαλεΐται δαπάνη σε βάρος του Κρατικού Προϋπο¬ 
λογισμού. 

3. Την ανάγκη καθορισμού των αρμοδιοτήτων και της 
διάρθρωσης των δύο (2) νέων Τμημάτων που συστάθηκαν 
στη Δ/νση Μισθολογίου του Γ.Λ.Κ., για την εκκαθάριση, 
τον έλεγχο και την εντολή πληρωμής των αποδοχών των 
υπαλλήλων του Υπουργείου Οικονομικών, μέσω Τραπε¬ 
ζών ή άλλων πιστωτικών Ιδρυμάτων, αποφασίζουμε: 

Άρθρο 1 

' Διάρθρωσή 

Τα δύο (2) επιπλέον Τμήματα που συστάθηκαν στη Δ/ 
νση Μισθολογίου του Γενικού Λογιστηρίου του Κράτους, 
διαρθρώνονται στα εξής Γ ραφεία: 

α) Τμήμα Επεξεργασίας και Κωδικοποίησης Στοιχείων 
Υπαλλήλων Υπουργείου Οικονομικών 

1. Γραφείο Μισθοδοσίας Φοροτεχνικών υπαλλήλων 

2. Γραφείο Μισθοδοσίας Τελωνειακών και Χημικών 
υπαλλήλων 

3. Γραφείο Μισθοδοσίας Δημοσιονομικών και λοιπών 
υπαλλήλων του Υπουργείου Οικονομικών. 

β) Τμήμα Νομικής Παρακολούθησης, Ενημέρωσης και 
Διεκπεραίωσης ίων Διαδικασιών Μισθοδοσίας 

1. Γραφείο Συγκέντρωσης και ταξινόμησης στοιχείων 
μισθοδοσίας. 

2. Γραφείο νομικής παρακολούθησης και ενημέρω¬ 
σης. 

Τα ανωτέρω Τμήματα προστίθενται στα υφιστάμενα 
Τμήματα της Δ/νσης Μισθολογίου ως Τμήματα Γ' και Δ' 
αντίστοιχα. 

Άρθρο 2 
Αρμοδιότητες 

Οι αρμοδιότητες της Δ22-Δ/νσης Μισθολογίου του Γε¬ 
νικού Λογιστηρίου του Κράτους, όσον αφορά ία θέματα 
εκκαθάρισης, ελέγχου και εντολής πληρωμής των αποδο¬ 
χών των υπαλλήλων του Υπουργείου Οικονομικών κατανέ- 

μονται μεταξύ των ανωτέρω νεοσυσταθέντων Τμημάτων 
της, ως εξής: 

1. Τμήμα Γ' 

α) Ο συντονισμός του όλου έργου μισθοδοσίας των 
υπαλλήλων του Υπουργείου Οικονομικών. 

β) Η παραλαβή, ταξινόμηση, έλεγχος και επεξεργασία 
των πράξεων μεταβολών της υπηρεσιακής και οικογενεια¬ 
κής κατάστασης των υπαλλήλων. 

γ) Ο έλεγχος των απαραίτητων δεδομένων για τη λει¬ 
τουργία του μηχανογραφικού συστήματος εκκαθάρισης 
αποδοχών και η ενημέρωση των αρχείων προσωπικού 
(Κ.Ε.Π.Υ.Ο.). 

δ) Η εκκαθάριση των αποδοχών, επιδομάτων και λοιπών 
αμοιβών, όλου του προσωπικού του Υπουργείου Οικονομι¬ 
κών και η εκτύπωση των μισθολογικών καταστάσεων. 

ε) Η παροχή πληροφοριών που θα προκύπτουν από την 
εκμετάλλευση του συστήματος. 

στ) Ο έλεγχος και η προώθηση των αποτελεσμάτων στις 
αρμόδιες υπηρεσίες. 

ζ) Η αντιμετώπιση του έργου που δεν είναι δυνατόν να 
εξυπηρετηθεί μηχανογραφικά. 

2. Τμήμα Δ' 

α) Συλλογή των μισθολογικού περιεχομένου νόμων και 
υπουργικών αποφάσεων που αφορούν το προσωπικό του 
Δημοσίου, των Ο.Τ.Α. και των άλλων Ν.Π.Δ.Δ. 

β) Συλλογή νομολογίας για θέματα αρμοδιότητας της 
Διεύθυνσης. 

γ) Συλλογή στοιχείων και μελέτη των όρων εργασίας και 
αμοιβής των απασχολουμένων στον υπόλοιπο δημόσιο το¬ 
μέα, καθώς και στις τράπεζες, στις κρατικές επιχειρήσεις 
και στους οργανισμούς κοινής ωφελείας. 

δ) Συλλογή μισθολογικών στοιχείων οπό χώρες του εξω¬ 
τερικού (Ευρωπαϊκή Ένωση κ.λπ.). 

ε) Συλλογή στοιχείων για το συνολικό αριθμό και τον 
αριθμό κατά κατηγορία των μισθοδοτουμένων από το Δη¬ 
μόσιο, τους Ο.Τ.Α. και τα άλλα Ν.Π.Δ.Δ. 

οτ) Αποστολή στο Ελεγκτικό Συνέδριο κάθε μήνα της 
γενικής κατάστασης των μισθοδοτουμένων υπαλλήλων 
μετά των δικαιολογητικών μεταβολών των υπαλλήλων. 

ζ) Αποστολή καταστάσεων κρατήσεων κ.λπ. στα Ασφα¬ 
λιστικά Ταμεία και Οργανισμούς. 

η) Αποστολή στη Δ/νση Λογαριασμών του Δημοσίου, 
στοιχείων σχετικά με το ύφος της μισθοδοσίας και των 
κρατήσεων καθώς επίσης και λοιπών αναγκαίων περιοδι¬ 
κών στοιχείων. 

θ) Τήρηση καταστάσεων συμφωνιών και ενημέρωση αρ¬ 
χείων μετά την καταβολή της μισθοδοσίας και την επι¬ 
στροφή των σχετικών στοιχείων από τις υπηρ. πληρωμής, 
Τράπεζα Ελλάδος, Ταχ. Ταμιευτήριο κ.λπ. 

ι) Έκδοση βεβαιώσεων μισθολογικού περιεχομένου για 
φορολογική και λοιπές χρήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙΟΑυγούστου 1995 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΙΩΑΝ. ΠΟΤΤΑΚΗΣ ΑΛΕΞ. ΠΑΪ1ΑΔΟΠΟΥΛ0Σ 


Αρίθ. 94240 (4) 

Τροποποίηση απόφασης «Συγκρότηση του Διοικητικού 

Συμβουλίου του Εθνικού Κέντρου Πιστοποίησης Δο¬ 
μών Συνεχιζόμενης Επαγγελματικής Κατάρτισης». 

Ο ΥΠΟΥΡΓΟΣ ΕΡΓΑΣΙΑΣ 

Σύμφωνα με: 

1. Τις διατάξεις του Ν. 1558/86 «Κυβέρνηση και Κυ¬ 
βερνητικά Όργανα». 

2. Τις διατάξεις του Π.Δ. 611/77 «Υπαλληλικός Κώδι¬ 
κας» όπως τροποποιήθηκαν και ισχύουν σήμερα. 

3. Τις διατάξεις του άρθρου 17 του Ν. 2224/94. 

4. Τις διατάξεις του άρθρου 1 του Π.Δ. 370/94 «Οργά¬ 
νωση, διοίκηση και λειτουργία του Εθνικού Κέντρου Πι¬ 
στοποίησης και Δομών Συνεχιζόμενης Επαγγελματικής 
Κατάρτισης». 

5. Την αρ. 90790/95 απόφαση «Συγκρότηση του Διοι¬ 
κητικού Συμβουλίου του Εθνικού Κέντρου Πιστοποίησης 
Δομών Συνεχιζόμενης Επαγγελματικής Κατάρτισης, όπως 
τροποποιήθηκε με τι αρ. 91142/95, 91589/95, 
92929/95 και 94011/95 όμοιές της. 

6. Την από 31.7.95 υποβληθείσα παραίτηση του Προέ¬ 
δρου του Εθνικού Κέντρου Πιστοποίησης Δομών Συνεχι¬ 
ζόμενης Επαγγελματικής Κατάρτισης, αποφασίζουμε: 

Τροποποιούμε την αρ. 90790/95 απόφασή μας, κατά 
το μέρος που αφορά το υπό στοιχείο 1 μέλος και ορίζουμε 
Πρόεδρο του Εθνικού Κέντρου Πιστοποίησης Δομών Συ¬ 
νεχιζόμενης Επαγγελματικής Κατάρτισης τον Ιωάννη 
Μπουλέ. 

Κατά τα λοιπά ισχύει η αρ. 90790/95 απόφασή μας, 
όπως τροποποιήθηκε με τις αρ. 91142/95, 91589/95, 
92929/95 και 94011/95 όμοιές της. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 8 Αυγοϋστου 1995 

Ο ΥΠΟΥΡΓΟΣ 

ΙΩΑΝΝΗΣ ΣΚΟΥΛΛΡΙΚΗΣ 
-♦- 

Αριθ. Φ.1/111/Δ5/7532 (5) 

Αδεια προσθήκης νέων τμημάτων στο ΤΕΛ «ΚΕΜΕ» της 
Κυριάκου Παρθενόπης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (Παρ. 2 και 7), 1566/85 και 
1966/91 

2. Του Β.Δ. 685/1972 (ΦΕΚ 196/Α/72) 

3. Των Π.Δ. 850/75 (ΦΕΚ 273/Α/75) και 813/77 (ΦΕΚ 
259/Α/77) 

Β. Την αριθμ. Η/5615/21.7,94 (ΦΕΚ 567/Β/94) από¬ 
φαση του Πρωθυπουργού με θέμα «Αρμοδιότητες Ανα¬ 
πληρωτή Υπουργού του ΥΠΕΠΘ». 

Γ. Τις αριθμ. 6/24.3.95 και 23/13.7.95 πράξεις του 
ΠΥΣΔΕ της Ν. θεσ/νίκης για τη χορήγηση άδειας προσθή¬ 
κης - λειτουργίας νέων Τμημάτων στο ιδιωτικό ΤΕΛ 
«ΚΕΜΕ» της Κυριάκου Παρθενόπης, αποφασίζουμε: 

Χορηγούμε στο ιδιωτικό ΤΕΛ «ΚΕΜΕ» της Κυριάκου 
Παρθενόπης του Τάκη, που έχει πάρει άδεια ίδρυσης και 

λειτουργίας ιδιωτικού ΤΕΛ με την αριθμ. Φ1/146/Δ5/ 
7656/93 (ΦΕΚ 634/Β/93) Υπουργική απόφαση, άδεια 
προσθήκης - λειτουργίας νέων τμημάτων τα οποία θα λει¬ 
τουργήσουν από το σχολικό έτος 1995-96 στην πόλη της 
Θεσσαλονίκης και στο διδακτήριο της οδού Πλουτάρχου 4 
με αριθμό μαθητών ανά βάρδια που δεν θα υπερβαίνει 
τους εκατό (100) για όλα τα τμήματα του ΤΕΛ, ως εξής: 

Ημερήσιο ΤΕΛ ' 

Τομέας οικονομίας και διοίκησης 

Τμήματα: α) Ξενοδοχειακών επιχειρήσεων και β) υπαλ¬ 
λήλων επιχειρήσεων μεταφορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 1995 

Ο ΑΝΑΠΛ. ΥΠΟΥΡΓΟΙ 

Φ. ΠΕΤΣΑΛΝΙΚΟΣ 

-*- 

Αριθ- ΥΠΠΟ/ΑΡΧ/Β1 /Φ32/38963/1037 (6) 

Οριοθέτηση ζώνης Α αδόμητης στον αρχαιολογικό χώρο 

των Μετεώρων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Τον Ν. 1558/85 (ΦΕΚ 137/Α/26.7.85) «Κυβέρνηση 
και Κυβερνητικά Όργανα». 

2) Την Κ.Υ.Α. ΥΠΠΟ/ΓΝΟΣ/49610/28.11.90 (ΦΕΚ 
743/Β/29.11.90) «Εξαίρεση από τον περιορισμό των 
τριών υπογραφών» σε συνδυασμό με την ΥΠΠΟ/ΓΝΟΣ/ 
11536/10.3.92 (ΦΕΚ 210/Β/24.3.92) «Παράλληλη 
άσκηση αρμοδιοτήτων κ.λπ.». 

3) Το Νόμο 1892/90 άρθρο 91 που δημοσιεύθηκε στο 
ΦΕΚ 101/Α/31.7.1990. 

4) Τις διατάξεις του Κ.Ν. 5351/32 «Περί Αρχαιοτή¬ 
των». 

5) Την ομόφωνη γνωμοδότηση του Κεντρικού Αρχαιο¬ 


λογικού Συμβουλίου, όπως διατυπώθηκε στην αριθμ. 17/ 
9.5.95 Συνεδρία του, αποφασίζουμε: 

1. Χαρακτηρίζουμε ως ζώνη Α αδόμητη των Μετεώρων 
την περιοχή όπως σημειώνεται στο συνημμένο απόσπα¬ 
σμα χάρτη Γ.Υ.Σ. 1:5.000, και προσδιορίζεται με τα ση¬ 
μεία από 0 έως 18 (0, 1,2, 3, 4, 5, 6, 7, 8, 9,10, 11, 12, 
13, 14, 15,16, 17,18, 0). Το σημείο 0 ενώνεται στο όριο 
του Γ.Π.Σ. Καστρακίου στη θέση Πλάκες. Στην περιοχή 
Καλαμπάκας η γραμμή του ορίου ενώνεται στο σημείο 16 
με το όριο του Γ.Π.Σ. Καλαμπάκας. 

Η γραμμή που ορίζουν τα οημεία 15,16 βρίσκεται 150 
μ. προς Β. παράλληλα του δημοσίου δρόμου προς Μετέ¬ 
ωρα. 

Στις περιοχές των οικισμών Καλαμπάκας και Καστρα- 
κίου ακολουθεί το όριο των Γ.Π.Σ. αντιστοίχως (το προς 
τις υπώρειες των βράχων) δηλαδή από 16 έως 17 και από 
18 έως 0 (για τους οικισμούς) 

Από τα σημεία 17 και 18 ακολουθεί το δημόσιο δρόμο 
Καλαμπάκας - Καστρακίου. 

2. Στη ζώνη Α απαγορεύεται διάνοιξη οδών πέραν των 
υφισταμένων. 

3. Ειδικώς δια τις εντός των ορίων της αδόμητης Ζώνης 
Α υφιστάμενες και λειτουργούσες κατά τη δημοσίευση 
της παρούσας απόφασης Ιερές Μονές απαιτείται γνωμο¬ 
δότηση του Κεντρικού Αρχαιολογικού Συμβουλίου για τα 
ακόλουθα έργα: 

Α. συντήρησης, στερέωσης και αποκατάστασης των 
υφισταμένων ήδη κτηρίων των Ιερών Μονών 

β. τα απαραιτήτως αναγκαία έργα για την εξυπηρέτηση 
των επισκεπτών καθώς και των μοναζόντων και μοναζου- 
σών. 

Η απόφαση αυτή που δεν προκαλεί δαπάνη για το Δημό¬ 
σιο να δημοσιευθεί στην Εφημερίδα της Κυβερνήσεως. 

Αθήνα, 9 Αυγοϋστου 1995 

ο ΥΠΟΥΡΓΟΙ 

θ. ΜΙΚΡΟΥΤΣΙΚΟΣ 

